**Programm 2017-(20)/21**

**Stutta:**

**Stevna**

Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskaparligari og samfelagsligari burðardyggari gagnnýtslu av havtilfanginum.

**Raðfest øki**

**Royndarveiða og virðisøking av fiski**

**Burðardyggur fiskiskapur**

**Búskaparlig og samfelagslig menning av fiskivinnuni og førleikamenning í øllum liðum**

**Longra:**

**Stevna**

Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskaparligari og samfelagsligari burðardyggari gagnnýtslu av havtilfanginum.

**Raðfest øki**

**Royndarveiða og virðisøking av fiski**

Hetta kunnu vera praktiskar royndir ella vísindarligar kanningar, t.d.:

* royndarveiða eftir fiskasløgum, sum ikki verða gagnnýtt sum er
* at fáa størri part av tilfeinginum til matna og finna marknaðir
* at alt tilfeingið verður gagnnýtt og virðisøkt
* at alt av fiskinum verður fingið til lands og kemur til høldar
* at menna tøkni og mannagongdir, ið betra um góðskuna á fiskavørum
* at menna góðsku(/góðskubólkar) og góðskuváttanir í øllum liðum
* at lýsa og loysa praktiskar trupulleikar at fáa alla veiðu til høldar
* fáa fram og nýta eginleikarnar, sum havtilfeingið hevur á fólkaheilsuna

**Burðardyggur fiskiskapur**

Hetta kunnu vera praktiskar royndir ella vísindarligar kanningar, t.d.:

* at menna tøkni, ið fer varliga við umhvørvinum og minkar um orkunýtsluna pr. kg ráfisk
* at menna vitanina um fiskalívfrøðina og vistfrøðina
* at menna burðardyggan fiskiskap (umsitingarætlanir v.m.)

**Búskaparlig og samfelagslig menning av fiskivinnuni og førleikamenning í øllum liðum**

Hetta kunnu vera fyrisitingarligar, fíggjarligar, hagfrøðiligar, samfelagsligar ella búskaparligar kanningar ella greiningar, sum leggja afturat okkara vitan um fiskivinnuna, og harvið menna grundarlagið undir vinnuligum og politiskum avgerðum, t.d.:

* tilfeingisbúskapur og fyrisiting
* skipan av framtíðar fiskiskapi og flota undir Føroyum (íroknað ávirkan á onnur lið)
* marknaðarføringsátøk[[1]](#footnote-1), ið kunnu stimbra áhugan fyri føroyskum fiski, herundir á nýggjum marknaðum.
* at marknaðaratgongd og marknaðarføring kunnu betrast
* at størri virðisøking verður skapt í Føroyum í øllum liðum í vinnuni
* at føroyskir førleikar verða mentir í tøkni, veiði, framleiðslu, veitingum, tænastum og sølu

1. Tó ikki sølumessur [↑](#footnote-ref-1)